ვანის ქვაბების იჩქით გურგენისძის კედლის აშენების წარწერა
source date: XII AD
availability: დოკუმენტი ვრცელდება Creative Commons Attribution-NonCommercial-ShareAlike 3.0 ლიცენზიით. (http://creativecommons.org/licenses/by-nc-sa/3.0/)

[...] ვალერი სილოგავა, სამცხის ლაპიდარული ეპიგრაფიკა, 118-169

†იესოჳ ქრისტე ადიდე ორთავე შინა სუფევათა მეფეთა მეფე და დედოფალი თამარ რომლისა ზე მე იჩქითმან გურგენისძემან ავაშენე კედელი ესე და და ვასუენენ ხატნი მაცხოვრისაჲ ღმრთისმშობლისაჲ ნათლისმცემლისაჲ და ჯუარი წმიდისა სჳმეონისი ვინცა ილოცვიდეთ მეცა მომიჴსენეთ

იესო ქრისტე, ადიდე ორივე სოფელში მეფეთა მეფე და დედოფალი თამარი, რომლის მეფობის დროს მე, იჩქით გურგენისძემ, ავაშენე ეს კედელი და დავასვენე მაცხოვრის, ღვთისმშობლის, ნათლისმცემლის ხატები და წმინდა სჳმეონის ჯვარი. ვინც ილოცოს, მეც მომიხსენეთ.

Jesus Christ, glorify the King of the kings and Tamar the Queen in both worlds, during whose reign I, Ichkit Gurgenisdze built this wall and placed the icons of God Lord, Mother of Jesus, John the Baptist and Saint Simon Canaanite. Who will pray here, commemorate me as well.

წარწერაში აღნიშნულია, რომ თამარ მეფეთა მეფე და დედოფლის დროს იჩქით გურგენისძეს აუშენებია კედელი („აღვაშენე კედელი ესე“), როგორც ჩანს, ეკლესიის გასამაგრებლად, და იქვე აღნიშნავს, რომ „დავასუენენ ხატნი მაცხოვრისაჲ, ღვთისმშობლისაჲ, ნათლისმცემლისაჲ და ჯუარი წმიდისა სჳმეონისი“. ამ წარწერაში კედლის აშენებაზეა საუბარი, რომლის დანიშნულება მონასტრის რომელიღაც ნაგებობის ან მთლიანად ქვაბთა კომპლექსის გამაგრება იყო.